**התוספת החמישית בצו יבוא חופשי – הבהרת הסעיף**

התוספת החמישית לצו יבוא חופשי נועדה לאפשר ייבוא טובין במסלול נטול בירוקרטיה, למטרות מוגדרות ובתנאים הקבועים בה.

**ביחס לסעיף 1 לתוספת החמישית:**

נוסח הסעיף - *"טובין המיובאים כדוגמאות מסחריות או לשימוש עצמי, שערכם fob הוא עד 1,000$ (אלף דולר ארה"ב) ובלבד שיובאו בכמות שלא תעלה על שתי יחידות מכל סוג או דגם".*

לפי סעיף זה ניתן לייבא מכל סוג מוצר[[1]](#footnote-1) עד 2 יחידות במשלוח. סך ערך הטובין המיובאים לפי סעיף זה לא יעלה על 1000$.

\*יבואן לא יוכל לייבא יותר מ 10 יחידות מסוג מוצר מסוים באותה שנה באמצעות סעיף 1 בתוספת החמישית.

**ביחס לסעיף 2 לתוספת החמישית:**

נוסח הסעיף - *"טובין המיובאים כחלקי חילוף שערכם fob הוא עד 5,000$ (חמשת אלפים דולר ארה"ב) ובלבד שיובאו בכמות שלא תעלה על חמש יחידות מכל סוג".* בסעיף זה על היבואן לחתום על הצהרה לפי הנוסח המופיע בצו יבוא חופשי.

לפי סעיף זה ניתן לייבא מכל סוג מוצר עד 5 יחידות במשלוח. סך ערך הטובין המיובאים לפי סעיף זה לא יעלה על 5000$.

סעיף זה מותנה בחתימה על הצהרה.

\* אישור הטובין לפי כל אחד מהסעיפים מותנה בעמידתם בייעוד / מטרה הקבועים בסעיף.

\*לאחר שנה מיום יישום מדיניות זו ייבחנו הנתונים של היבוא באמצעות התוספת החמישית – ובהתאם יבחן הצורך בביצוע שינויים, לרבות הכמות הקבועה בסעיף 1.

בברכה,

אנואר חילף

הממונה על מדיניות היבוא

משרד הכלכלה והתעשייה

1. **ככלל, סוג מוצר יקבע לפי סיווג 4 ספרות**. **יופעל שיקול דעת בעת יבוא סוגי מוצרים שונים תחת אותו פרט מכס ברמת 4 ספרות** [↑](#footnote-ref-1)